Diari Oficial de la Generalitat Valenciana


Sumari del DOGV 9095, del 28-05-2021 (2021/5173)

ACORD de 30 d'abril de 2021, de la directora general del Sector Públic i Patrimoni, d'incoació del procediment per a la declaració administrativa d'hereu abintestat a favor de la Generalitat i adjudicació dels béns i drets de l'herència de Francisca i Josefa Troyano Botella.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9095

Data del DOGV
:   28-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/5173


Data del document
:   30-04-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 30 d'abril de 2021, de la directora general del Sector Públic i Patrimoni, d'incoació del procediment per a la declaració administrativa d'hereu abintestat a favor de la Generalitat i adjudicació dels béns i drets de l'herència de Francisca i Josefa Troyano Botella. [2021/5173]  
Número d'expedient: ABI 21/2002.  
Causant: Francisca i Josefa Troyano Botella. DNI: \*\*\*779\*\* i \*\*\*779\*\*, respectivament.  
Lloc i data de la defunció: Alacant i Sant Vicent del Raspeig, 22 de setembre de 1998 i 22 de febrer de 1995, respectivament.  
Últim domicili: Alacant.  
  
Antecedents de fet  
Mitjançant un ofici remés pel Servei de Gestió Tributària d'Alacant, es va traslladar l'escrit de denúncia d'abintestat presentat per Teresa Botella Rives, Carlos Botella Rives, Victorina Cremades Botella, María i Dolores Botella Orts, respecte de la defunció sense testar i sense hereus coneguts de les germanes Francisca i Josefa Troyano Botella, amb el DNI \*\*\*779\*\* i \*\*\*779\*\*, respectivament, les quals eren propietàries de l'immoble situat al carrer de Sevilla, número 18, d'Alacant.  
  
De les actuacions prèvies resulta que no consta l'existència d'hereus testamentaris ni legítims.  
Una vegada acreditat l'empadronament d'ambdues causants a l'Ajuntament d'Alacant, és procedent iniciar el procediment administratiu dirigit a efectuar la declaració de la Generalitat Valenciana com a hereva abintestada.  
  
Fonaments de dret  
En compliment del que preveu l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, en l'article 43.3 de la Llei 14/2003, de 10 d'abril, de patrimoni de la Generalitat, en la disposició transitòria única del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i d'acord amb el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l'expedient per a la declaració d'herència intestada a favor de la Generalitat Valenciana.  
Així, en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i sobre la base del que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Incoar el procediment de declaració de la Generalitat Valenciana com a hereva abintestada de Francisca i Josefa Troyano Botella, de conformitat amb el que preveu l'article 43.3 de la Llei 14/2003, de 10 d'abril, de patrimoni de la Generalitat, el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i en els articles 20 i següents de la Llei 33/2003, de 3 de novembre, de patrimoni de les administracions públiques.  
  
Segon  
Realitzar els actes i les comprovacions que siguen necessàries per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre les causants i els seus béns i drets.  
A aquest efecte, si aquesta documentació no l'ha remesa l'òrgan judicial o la persona titular de la notaria, s'ha de sol·licitar de les autoritats i personal funcionari públic, registres i la resta d'arxius públics, la informació sobre les causants i els béns i drets de titularitat seua que s'estime necessària per a la millor instrucció de l'expedient.  
  
Tercer  
Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, als taulers d'anuncis dels ajuntaments corresponents a l'últim domicili de les causants, al del lloc de la defunció i on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns de les causants, o l'eventual existència d'hereus testamentaris o legítims. Qualsevol persona pot presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 30 d'abril de 2021.- La directora general del Sector Públic i Patrimoni: Isabel Castelló García.